دنیل دفو

دنیل دفو (اینگلیسی جه: Daniel Defoe)، (بزائه 1660- بمرده 24 آپریل 1731) که ونه بزا-نوم دنیل فو (Daniel foe) بی‌یه، اتّا اینگیسی رومان‌نویسِن، جورنال‌نویسِن، تاجر، پاملت‌نویسِن و جاسوس بی‌یه. وه ویشته شه رومانِ ، رابینسون کروزو ئه وسّه شناسا هسّه، که 1719 سال گدر تنک بیّه، که ادعا بئی‌یه فَقِط انجیل ونه جه ویشتر ترجمه بیّه و اینتا رومان ونه پشت-سر جا بَئیت هسّه. وه ره اتّا از اَوِّلین، اینگلیسی رومانِ پِشتونی‌کرئون ویندِنّه که کومک هاکرده که اینتا بنویشتنِ قالب ( اینگلیسی رومان بنویشتن) بریتانیایِ مردم‌ئون پلی خاهون‌دار بووه، اَفرا بِن و سَموئل ریچاردسون دیر ادیب‌ئونی هسّنه که اینتا کار وسّه وشون ره دفویِ سرمال بدونستنه. دفو خله-خله سیاسی نویشته و همینان وسّه حاکمون جا سختی کته، و اتّا تمانی ره زندون بگذرونّی‌یه. روشن‌فکرئون و سیاسی رَه‌وِرئون ونه ترنه ایده‌ئون ره توجه کردنه و گل به گل وه جا مشورت گیتنه.

دفو پِر-نویسِنِ بنویشت‌‌کَر بی‌یه که خله متنوع سبک‌ئونِ دله هم نویشته، و 300 تایِ جه هم به یور، کتاب، پملت و جورنال؛ جور وا جور موضوع‌ئون خوری بنویشته، از جومله، سیاست، جنایت، دین و مذهب، ویلاج هاکردن، روان‌اِشناسی و ماوراطبیعه خوری. وه تجاری جورنالیسم و ایقتصادی جورنالیسم دیافرینِن هم بی‌یه.

 منبع 

 2 ده مایِ 1535 تبری، این ولگ اینگلیسی ویکی‌پدیا جه ترجمه بیّه.
رج:دنیل دفو
رج:بریتانیا نویسندگون